Gurjevskas
Gurjevskas (arba Noihauzenas; vok. Neuhausen, nuo 1938 m. Villenkolonie, rus. Гурьевск) – miestas Rusijoje, Kaliningrado srities vakarinėje dalyje, 13 km į šiaurės rytus nuo Karaliaučiaus (jo priemiestis), prie Gurjevkos (Malūnupio). Gurjevsko rajono centras. Geležinkelio stotis prie Karaliaučiaus–Tilžės linijos. Maisto, statybinių medžiagų pramonė. Yra XIII a. pilies liekanos, 1292 m. bažnyčia, kiti vokiškos architektūros statiniai.